Benik Afobe. Benik Tunani Afobe (1993-yil 12-fevralda tugʻilgan) — professional futbolchi, EFL chempionatining „Millwall“ klubida hujumchi sifatida oʻynaydi. U 2017-yildan 2018-yilgacha Kongo Demokratik Respublikasi terma jamoasi sharafini olti marta himoya qilgan. Afobe 2010-yilning fevral oyida "Arsenal" bilan shartnoma imzoladi va 2015-yilning yanvarida „Wolverhampton“ bilan shartnoma imzolashdan oldin „Huddersfeld Town“, „Reading“, „Bolton Wonnderers“, „Millwal“, „Sheffild Wendeders“ kabi turli klublarga ijaraga berildi. Bir yil oʻtib, u „Bournemouth“ bilan 10 million funt sterlingga shartnoma imzoladi. U 2019-yil yanvar oyida doimiy almashmasdan oldin „Stoke City“ga ijara asosida qoʻshildi. Afobe 2010-yil may oyida 17-yoshgacha boʻlgan oʻsmirlar oʻrtasidagi Yevropa chempionatida gʻolib chiqqan Angliya terma jamoasining bir qismi edi. Yoshlik. Afobe Londonning Leyton shahrida tugʻilgan va Dagenhamda oʻsgan va u yerda Monteagle boshlangʻich maktabi va Jo Richardson jamoat maktabida oʻqigan. U olti yoshida „Arsenal“ akademiyasiga qoʻshildi. 2001-yil 1-mayda „Arsenal“ga oʻtgan. U 2007—2008 yilda U16 tarkibida 40 ta, 2008—2009 yilda 13 ta oʻyinda 11 ta, 2009—2010 yillarda esa Arsenal U18 tarkibida 24 ta oʻyinda 21 ta gol urgan. U „Arsenal“ning 18 yoshgacha boʻlgan futbolchilari orasida mavsumning eng yaxshi futbolchisi deb topildi. Xalqaro maydonlarda. Angliya yoshlar jamoasi tarkibida. Afobe 2005-yilda Fransiyada boʻlib oʻtgan oʻsmirlar oʻrtasidagi jahon chempionatida 12 yoshgacha boʻlgan Angliya terma jamoasi sardori boʻlgan. 2008-yilda Afobe Angliyaning 16 yoshgacha boʻlgan terma jamoasi tarkibida boʻlib, uchta oʻyinda toʻrtta gol urgan. U, shuningdek, 2010-yilgi UEFA U17 Yevropa chempionatida gʻolib chiqqan Angliyaning 17 yoshgacha boʻlgan terma jamoasi futbolchisi edi. "The Guardian" sport blogi uni „eng yaxshisi“ deb atagan. U 2010-yilning avgust oyida Angliyaning 19 yoshgacha boʻlgan terma jamoasiga qoʻshildi. 2011-yil iyun oyida Afobe Kolumbiyada boʻlib oʻtadigan FIFA U20 Jahon chempionati uchun Angliyaning 20 yoshgacha boʻlgan terma jamoasiga chaqirildi. Biroq, u „Arsenal“ tomonidan Germaniyadagi mavsumoldi lageriga qoʻshilish uchun jamoadan olib tashlandi. Avgust oyida Afobe Angliya U21 terma jamoasidan „Manchester United“dan Denni Uelbek oʻrniga chaqirilgan edi, biroq u jarohati tufayli safdan chiqdi. 2015-yilning 18-iyunida u 21 yoshgacha boʻlgan futbolchilar oʻrtasidagi 2015-yilgi Yevropa chempionatida jarohat olgan Saido Berahino oʻrniga chaqirildi.. Kongo Demokratik Respublikasi. Afobe, shuningdek, ota-onasi orqali Kongo DR vakili boʻlish huquqiga ega edi. U Kongo Demokratik Respublikasi terma jamoasiga, 2017-yilgi Afrika Millatlar Kubogi saralash bosqichi doirasida 2016-yil mart oyida Angolaga qarshi oʻyinga chaqirilgan. 2016-yilning noyabrida Afobe hujjatlarni rasmiylashtirib boʻlmagani uchun Kongo Demokratik Respublikasida qatnasha olmaganini maʼlum qildi. Afobe 2017-yil 5-iyun kuni Botsvana bilan oʻrtoqlik oʻyinida 2:0 hisobida gʻalaba qozongan Kongo DR termasidagi debyutida gol urdi. Shaxsiy hayot. Afobe Kongolik boʻlib, xotini Lois ularning ikki qizi bor. Uning Amora ismli qizi bor edi, u 2019-yil noyabr oyida ikki yoshida vafot etdi. Amora kutilmaganda sepsis tufayli kasalxonada vafot etdi. Uning yana bir qizi bor, uning Alba ismli katta singlisi vafot etganida endigina bir yoshda edi.